
	Tárgy:
	Zánka Község Önkormányzata Szervezeti és Működési Szabályzatáról szóló 11/2019. (X.21.) önkormányzati rendeletének módosítása


	Előterjesztő:
	dr. Oláh Kálmán polgármester


	Előkészítette:
	dr. Kiss Balázs Tamás aljegyző




TISZTELT KÉPVISELŐ-TESTÜLET!

Az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény 2026. június 29-i hatállyal módosította a Magyarország helyi önkormányzatairól szóló 2011. évi CLXXXIX. törvényt.

A módosítás értelmében a képviselő-testület köteles a szervezeti és működési szabályzatában rendelkezni azon vagyoni szankcióról, amelyet akkor kell alkalmazni, ha az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel.

Fentiekre tekintettel a szervezeti és működési szabályzatot módosítani szükséges. 

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

HATÁROZATI JAVASLAT

Zánka Község Önkormányzata Képviselő–testülete Zánka Község Önkormányzata Szervezeti és Működési Szabályzatáról szóló 11/2019. (X.21.) önkormányzati rendelet módosításáról szóló rendelet–tervezetet elfogadja, és ______/2026. (_______) számon önkormányzati rendeletei közé iktatja.

Zánka, 2026. november 12.



	
	dr. Oláh Kálmán
polgármester




Zánka Község Önkormányzata Képviselő-testületének
 .../.... (...) önkormányzati rendelete

Zánka Község Önkormányzata Szervezeti és Működési Szabályzatáról szóló
 11/2019. (X.21.) önkormányzati rendelet módosításáról
(tervezet)

[1] A szabályozás célja a Szervezeti és Működési Szabályzatáról szóló önkormányzati rendelet kiegészítése a felsőbb jogszabálynak való megfelelés érdekében.
[2] Zánka Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:
1. §
A Zánka Község Önkormányzata Szervezeti és Működési Szabályzatáról szóló 11/2019. (X.21.) önkormányzati rendelet 29. § (3) bekezdés d) pontja helyébe a következő rendelkezés lép:
(Az Ügyrendi Bizottság feladata és hatásköre:)
„d)	nyilvántartja és őrzi a vagyonnyilatkozatokat és kezdeményezés alapján lefolytatja a vagyonnyilatkozattal kapcsolatos eljárást;”
2. §
(1) A Zánka Község Önkormányzata Szervezeti és Működési Szabályzatáról szóló 11/2019. (X.21.) önkormányzati rendelet 33. § (1) bekezdése helyébe a következő rendelkezés lép:
„(1) Az Ügyrendi Bizottság a 29. § (3) bekezdés d) pontjában meghatározott feladatkörében eljárva nyilvántartja és őrzi a polgármesteri és képviselői vagyonnyilatkozatokat.”
(2) A Zánka Község Önkormányzata Szervezeti és Működési Szabályzatáról szóló 11/2019. (X.21.) önkormányzati rendelet 33. §-a a következő (6) bekezdéssel egészül ki:
„(6) Amennyiben az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel, a képviselő tiszteletdíját a képviselő-testület legfeljebb három havi időtartamra megvonja. Ismételt kötelezettségszegés esetén a megvonás újra megállapítható.”
3. §
Ez a rendelet a kihirdetését követő napon lép hatályba.

Zánka, 2026. november „    ”



	dr. Oláh Kálmán
	dr. Varga Viktória

	polgármester
	jegyző

HATÁSVIZSGÁLAT

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

17. § (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

(2) A hatásvizsgálat során vizsgálni kell
a) a tervezett jogszabály valamennyi jelentősnek ítélt hatását, különösen
aa) társadalmi, gazdasági, költségvetési hatásait,
ab) környezeti és egészségi következményeit,
ac) adminisztratív terheket befolyásoló hatásait, valamint
b) a jogszabály megalkotásának szükségességét, a jogalkotás elmaradásának várható következményeit, és
c) a jogszabály alkalmazásához szükséges személyi, szervezeti, tárgyi és pénzügyi feltételeket.

A Zánka Község Önkormányzata Szervezeti és Működési Szabályzatáról szóló rendelet módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

a) A tervezett jogszabály valamennyi jelentősnek ítélt hatása

aa) A jogszabály társadalmi, gazdasági, költségvetési hatásai
A Tervezetnek társadalmi hatása nincs. 
A Tervezet jelentősebb gazdasági és költségvetési hatásokat nem keletkeztet.

ab) A jogszabály környezeti és egészségi következményei
A Tervezetben foglaltaknak közvetlen környezeti és egészségi következményei nincsenek.

ac) A jogszabály adminisztratív terheket befolyásoló hatásai
A Tervezet adminisztratív terheket nem keletkeztet.

b) A jogszabály megalkotásának szükségessége, a jogalkotás elmaradásának várható következményei
A jogszabály megalkotását a módosított Magyarország helyi önkormányzatairól szóló 2011. évi CLXXXIX. törvénynek való megfelelés indokolja. A jogalkotás elmaradásának következménye a jogalkotási kötelezettség elmulasztása, mely miatt törvényességi felügyeleti eljárás indulhat.

c) A jogszabály alkalmazásához szükséges személyi, szervezeti, tárgyi és pénzügyi feltételek
A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel. 


